CELEX: E2005P0002
Language: da
Date: 2005-02-10 00:00:00
Title: Sag anlagt den 10. februar 2005 af EFTA-Tilsynsmyndigheden mod Republikken Island (Sag E-2/05)

19.5.2005   
            
            
               DA
            
            
               Den Europæiske Unions Tidende
            
            
               C 117/27
            
         Sag anlagt den 10. februar 2005 af EFTA-Tilsynsmyndigheden mod Republikken Island
   (Sag E-2/05)
   (2005/C 117/08)
   Den 10. februar 2005 anlagde EFTA-Tilsynsmyndigheden, repræsenteret ved Niels Fenger og Bjørnar Alterskjær som befuldmægtigede for EFTA-Tilsynsmyndigheden, Rue Belliard 35, B-1040 Bruxelles, sag mod Republikken Island ved EFTA-Domstolen.
   Sagsøger nedlægger påstand om, at Domstolen
   
               1.
            
            
               skal erklære, at Republikken Island ikke har opfyldt sine forpligtelser i henhold til artikel 2, 3 og 4 i beslutning nr. 21/04/COL af 25. februar 2004 ved at undlade inden for den fastsatte frist at ophæve og tilbagesøge støtte ydet som led i skatteordninger, der ved ovennævnte beslutning er erklæret uforenelige med EØS-aftalen, og
            
         
               2.
            
            
               skal pålægge Republikken Island at betale sagsomkostningerne.
            
         Baggrund og sagsøgers anbringender til støtte for søgsmålet:
   
               —
            
            
               I marts 1999 vedtog Island lov nr. 31/1999 om internationale handelsselskaber uden at anmelde denne til EFTA-Tilsynsmyndigheden, jf. artikel 1, stk. 3, i protokol 3 til aftalen om oprettelse af en tilsynsmyndighed og en domstol.
            
         
               —
            
            
               Den 25. februar 2004 vedtog EFTA-Tilsynsmyndigheden beslutning nr. 21/04/COL og fastslog, at skatteforanstaltningerne i loven udgjorde statsstøtte, jf. artikel 61, stk. 1, i EØS-aftalen, at støtten var ulovlig af proceduremæssige årsager, da den ikke var anmeldt, og at den var uforenelig med EØS-aftalen.
            
         
               —
            
            
               På baggrund af artikel 14 i del II i protokol 3 til aftalen om oprettelse af en tilsynsmyndighed og en domstol konkluderede EFTA-Tilsynsmyndigheden, at støtten skulle kræves tilbagebetalt af støttemodtagerne fra skatteåret 1999.
            
         
               —
            
            
               Republikken Island har undladt at efterkomme beslutning nr. 21/04/COL inden for den fastsatte frist. EFTA-Tilsynsmyndigheden har derfor i overensstemmelse med andet afsnit i artikel 1, stk. 2, i del I i protokol 3 til aftalen om en tilsynsmyndighed og en domstol overgivet sagen til EFTA-Domstolen.